<classify> KATIBU Mkuu wa Wizara ya Kilimo, Mathew Mtigumwe ameitaka Taasisi ya Utafi ti wa Kilimo Tanzania TARI, kutengeneza mkakati wa elimu ya afya ya udongo nchini kwa kuwa asilimia kubwa ya maeneo nchini yana upungufu wa mboji.Mtigumwe alisema hayo katika Maonesho ya Waku- lima ya Nanenane yanayoendelea katika Viwanja vya Nyakabindi mkoani Simiyu.Alisema elimu ya afya ya udongo ni muhimu ambayo inapaswa kuwafikia wakulima nchini, hivyo ni muhimu mafunzo mbalimbali yakatolewa kwa kushirikiana na halmashauri za mikoa husika kwa kuwa nchi ni kubwa na kuongeza kuwa bila wananchi kuelewa afya ya elimu ya udongo, itasababisha wakulima waendelee kukosa mazao bora kutokana na udongo kukosa rutuba.Awali Mkurugenzi wa Kituo cha Utafiti wa Kilimo Mlingano TARI Mlingano, Dk Catherine Senkoro alisema asilimia 41 ya maeneo ya nchi yana mboji kidogo, hivyo wananchi wanashauriwa kutumia teknolojia itakayoongeza mboji kwa kutochoma moto shamba, badala yake watumie mazao funika shambani.Kuna upupu ambao hauwashi unaongeza ru- tuba sana kwenye udongo. Mkulima akivuna anapaswa kupanda mazao hayo ili kuongeza rutuba na pia ku- punguza magugu, alisema.Alisema uboreshaji wa rutuba ya udongo kwa kutumia mimea aina ya mikunde ni mojawapo ya teknolojia za kilimo misitu na kuwa faida ya teknolojia hiyo ni kurudisha na kuongeza rutuba iliyopotea kwa gharama nafuu, ikiwa ni pamoja na kubadilisha umbile la udongo na kuwa inayotunza unyevu na rutuba zaidi.Kwa upande wake Mkurugenzi Mtendaji wa TARI, Dk Geoffrey Mkamilo alimueleza Katibu Mkuu, Mtigumwe kuwa taasisi hiyo inahitaji maabara ambayo itafanya tathmini yoyote ya udongo bila kupeleka nje ya nchi.  <topic>: KITAIFA 